CELEX: 52008PC0514(01)
Language: lt
Date: 2008-08-13
Title: Pasiūlymas Tarybos reglamentas kuriuo iš dalies keičiamas Reglamentas (EB) Nr. 2182/2004 dėl į euro monetas panašių medalių ir žetonų

Svarbus teisinis pranešimas

|

52008PC0514(01)

Pasiūlymas Tarybos reglamentas kuriuo iš dalies keičiamas Reglamentas (EB) Nr. 2182/2004 dėl į euro monetas panašių medalių ir žetonų  /* KOM/2008/0514 galutinis - CNS 2008/0167 */  

	[pic] | EUROPOS BENDRIJŲ KOMISIJA |Briuselis, 13.8.2008COM (2008) 514 galutinisI DALIS2008/0167 (CNS)2008/0168 (CNS)PasiūlymasTARYBOS REGLAMENTASkuriuo iš dalies keičiamas Reglamentas (EB) Nr. 2182/2004 dėl į euro monetas panašių medalių ir žetonųPasiūlymasTARYBOS REGLAMENTASkuriuo iš dalies keičiamas Reglamentas (EB) Nr. 2183/2004, išplečiantis Reglamento (EB) Nr. 2182/2004 dėl į euro monetas panašių medalių ir žetonų taikymą nedalyvaujančioms valstybėms narėms(pateikta Komisijos)AIŠKINAMASIS MEMORANDUMASBendrosios aplinkybėsTarybos reglamentu 2182/2004[1] siekiama apsaugoti euro monetas nuo į jas panašių medalių ir žetonų. Nuo tada, kai buvo priimtas, šis Reglamentas gerokai padėjo išvengti euro monetų bei medalių ir žetonų panašumų, nes privačios bendrovės dabar dažniausiai paiso Reglamente įtvirtintų apibrėžčių ir draudimų.Įgyvendinimo laikotarpiu įgyta patirtis parodė, kad reikia aiškiau apibrėžti apsaugos nuostatas ir padidinti sprendimų priėmimo skaidrumą. Todėl Reglamentą būtina pakeisti.Konkrečiai visuomenei gali susidaryti įspūdis, kad kai kurie medaliai ar žetonai turi teisėtos mokėjimo priemonės statusą, ne tik jeigu jų dizainas panašus į euro monetų, kurios yra teisėtos mokėjimo priemonės, bet ir jeigu juose yra savitų šio dizaino dalių[2]. Tokios dalys tai visų pirma dvylika Europos Sąjungos žvaigždžių, geografinio pobūdžio vaizdai ir skaitmenys, pavaizduoti ant euro monetų, kurios yra teisėtos mokėjimo priemonės, taip pat briaunos formos ir briaunos dizainas.Be to, pageidautina formaliai apibrėžti – ypač siekiant atkreipti privačių medalius ir žetonus gaminančių subjektų dėmesį – specialius ženklus, kurie negali būti atkurti ant medalių ir žetonų tokia forma, kokia jie pateikiami ant euro monetų, kurios yra teisėtos mokėjimo priemonės. Tai išleidžiančiosios valstybės narės suverenumą atspindintys simboliai, pavyzdžiui, valstybių vadovų atvaizdai, herbai, kalyklų žymės, kalyklų meistrų žymės, šalies pavadinimas ir geografinio pobūdžio vaizdas konkrečia forma, kuria jie pateikiami ant euro monetų.Kadangi minėtieji saugomi elementai yra euro monetų bendro arba nacionalinio reverso dalys, nebėra prasmės toliau šių reversų atskirti (2 straipsnio c punktas). Be to, dažnai ant nacionalinių euro monetų pusių yra didesnių bendrų elementų, pavyzdžiui, Romos sutarties sukakčiai ar Ekonominės ir pinigų sąjungos dešimtmečiui paminėti skirti dizainai. Todėl apsaugos priemonės turėtų būti susijusios su medalių ar žetonų paviršių dizainu, panašiu į euro monetų, kurios yra teisėtos mokėjimo priemonės, dizainą.Reglamente šiuo metu nustatyta, kad Komisija kompetentinga pareikšti, ar dizainas panašus į euro monetų dizainą. Kadangi panašios gali būti dizaino dalys, ir gali prireikti taip pat įvertinti kitų apsaugos sąlygų laikymosi laipsnį, tikslinga, kad Komisijos nuomonė būtų pagrįsta visomis 2 straipsnyje pateikiamomis apsaugos nuostatomis, įskaitant išaiškinimą, ar metalinis objektas turėtų būti laikomas medaliu arba žetonu, atsižvelgiant į 1 straipsnio c punkte pateiktą apibrėžtį.Taip pat reikia aiškiau apibrėžti kriterijus, pagal kuriuos Komisija pareiškia nuomonę dėl panašumo ar dėl kitų Reglamento nuostatų laikymosi. Konkrečiai Komisijos sprendime turėtų būti papildomai atsižvelgiama į pagamintų medalių ar žetonų kiekį, pardavimo kainą, pakuotę, užrašus ant medalių ir žetonų (pavyzdžiui, bendrovės pavadinimą, užrašą „Nėra teisėta mokėjimo priemonė“ ir pan.), taip pat atitinkamą reklamą. Nors šie kriterijai Reglamente nėra aiškiai minimi, praktiškai prireikia į juos atsižvelgti. Skaidrumo sumetimais šie kriterijai Reglamente turėtų būti aiškiai išdėstyti.Siekdama nustatyti panašumą ir ar laikomasi Reglamento nuostatos, Komisija glaudžiai bendradarbiavo su valstybių narių ekspertais, būtent su suklastotų monetų ekspertais, nurodytais 2004 m. spalio 29 d. Komisijos sprendimo, įsteigiančio Europos techninį ir mokslinį centrą, 4 straipsnio 1 dalyje[3], atsižvelgdama į jų vaizdinės ir medžiaginės analizės patirtį. Konsultuojamasi turėtų būti ir toliau.Reglamento 4 straipsnyje kalbama apie leidžiamas išlygas, taip pat apie Komisijos atsakomybę nustatyti panašumą. Atsižvelgiant į tai, kad minėtoji atsakomybė susijusi su apsaugos nuostatų (2 straipsnis) laikymusi, aiškumo labui tikslinga abu šiuos aspektus perkelti į tą patį straipsnį.Ūkio subjektai ant medalių ir žetonų žodžius „euro“, „euro cent“ bei euro simbolį gali naudoti ribotomis sąlygomis, inter alia , jeigu ant medalio arba žetono averso arba reverso įspaustas užrašas „Nėra teisėta mokėjimo priemonė“. Kadangi pavojus supainioti medalius ar žetonus su euro monetomis didesnis, jeigu ant jų nurodyta nominali vertė, reikalavimas, susijęs su užrašu „Nėra teisėta mokėjimo priemonė“, turėtų būti taikomas tik esant šiai aplinkybei.Pasiūlymas kartu aprėpia Reglamentą, kuriuo iš dalies keičiamas Reglamentas 2183/2004, siekiant pakeitimo poveikį išplėsti euro zonoje nedalyvaujančioms valstybėms narėms.Siūlomi pakeitimaiAtsižvelgiant į tai, kas pirmiau išdėstyta, siūloma iš dalies pakeisti:1. Reglamento 2182/2004 2 straipsnį, siekiant aiškiau apibrėžti apsaugos nuostatas,2. Reglamento 2182/2004 4 straipsnį, siekiant įtraukti vertinimo kriterijus ir pakeisti sprendimų priėmimo procedūrą, ją perkeliant į 2 straipsnį,3. Reglamentą 2183/2004, siekiant išplėsti Reglamento 2182/2004 pakeitimo poveikį nedalyvaujančioms valstybėms narėms.2008/0167 (CNS)PasiūlymasTARYBOS REGLAMENTASkuriuo iš dalies keičiamas Reglamentas (EB) Nr. 2182/2004 dėl į euro monetas panašių medalių ir žetonųEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 123 straipsnio 4 dalies trečiąjį sakinį,atsižvelgdama į Komisijos pasiūlymą[4],atsižvelgdama į Europos Parlamento nuomonę[5],atsižvelgdami į Europos centrinio banko nuomonę[6],kadangi:(1) Pagal 2004 m. gruodžio 6 d. Tarybos reglamentą (EB) Nr. 2182/2004 dėl į euro monetas panašių medalių ir žetonų[7] draudžiami į euro monetas panašūs medaliai ir žetonai. Į euro monetas panašių medalių ir žetonų draudimo įgyvendinimo laikotarpiu įgyta patirtis parodė, kad reikia aiškiau apibrėžti apsaugos nuostatas ir padidinti sprendimų priėmimo skaidrumą.(2) Visuomenei gali susidaryti įspūdis, kad kai kurie medaliai ir žetonai turi teisėtos mokėjimo priemonės statusą, ne tik jeigu jų dizainas panašus į euro monetų, bet ir jeigu ant jų yra tam tikrų šio dizaino elementų. Todėl konkretūs euro monetų dizaino elementai neturėtų būti atkuriami tokia forma, kokia jie pateikiami ant euro monetų. Be to, išleidžiančiosios valstybės narės suverenumą atspindintys simboliai neturėtų būti atkuriami ant medalių ir žetonų tokia forma, kokia jie pateikiami ant euro monetų.(3) Pasikonsultavusi su valstybėmis narėmis, Komisija turėtų būti kompetentinga pateikti nuomonę dėl to, ar laikomasi 2 straipsnyje nurodytų apsaugos nuostatų ir ar metalinis objektas yra medalis arba žetonas.(4) Turėtų būti aiškiau apibrėžti ir išdėstyti konkretūs kriterijai, į kuriuos atsižvelgdama Komisija pareiškia, jog apsaugos nuostatų laikomasi.(5) Pavojus supainioti medalį ar žetoną, ant kurių yra žodžiai „euro“, „euro cent“ ar euro simbolis, su moneta, kuri yra teisėta mokėjimo priemonė, didesnė, jeigu ant medalio ar žetono taip pat nurodyta nominali vertė. Todėl tokiais atvejais ant medalio arba žetono averso arba reverso turi būti įspaustas užrašas „Nėra teisėta mokėjimo priemonė“.(6) Todėl Reglamentas (EB) Nr. 2182/2004 turėtų būti atitinkamai iš dalies pakeistas,PRIĖMĖ ŠĮ REGLAMENTĄ:1 straipsnisPakeitimaiReglamentas (EB) Nr. 2182/2004 iš dalies keičiamas taip:1.  2 straipsnis pakeičiamas taip:„2 straipsnisApsaugos nuostatos1. Atsižvelgiant į 3 ir 4 straipsnius, medalių ir žetonų gamyba ir pardavimas bei jų importas ir platinimas pardavimo ar kitais komerciniais tikslais yra draudžiami šiais atvejais:a) kai ant jų paviršiaus yra žodžiai „euro“, „euro cent“ ar euro simbolis; arbab) kai jų dydis patenka į kontrolinės juostos ribas; arbac) kai medalių ar žetonų paviršiaus dizainas panašus į:i) euro monetų paviršiaus dizainą ar jo dalis, visų pirma įskaitant dvylika Europos Sąjungos žvaigždžių, geografinio pobūdžio vaizdus ir skaitmenis tokia forma, kokia jie pateikiami ant euro monetų; arbaii) išleidžiančiosios valstybės narės suverenumą atspindinčius simbolius tokia forma, kokia jie pateikiami ant euro monetų, visų pirma įskaitant valstybių vadovų atvaizdus, herbus, kalyklų žymes, kalyklų meistrų žymes, valstybės narės pavadinimą; arbaiii) euro monetų briaunos formą ar briaunos dizainą.2. Komisija kompetentinga pateikti nuomonę dėl to, ar:a) metalinio objekto išvaizda ir (arba) techninės savybės yra tokios, kaip monetos, kaip apibrėžta 1 straipsnyje;b) medalis arba žetonas draudžiamas pagal šio straipsnio 1 dalį.Nepaisant šio straipsnio 1 dalies nuostatų, Komisija atsižvelgia, inter alia , į pagamintų medalių ar žetonų kiekį, pardavimo kainą, pakuotę, užrašus ant medalių ir žetonų bei jų reklamą.“2.  4 straipsnis pakeičiamas taip:„4 straipsnisLeidžiamos išlygosKomisija gali suteikti specialius leidimus naudoti žodžius „euro“ arba „euro cent“ ar euro simbolį laikantis kontroliuojamų naudojimo sąlygų tais atvejais, kai nėra supainiojimo pavojaus. Tokias atvejais susijęs ūkio subjektas valstybėje narėje aiškiai nurodomas medalio arba žetono paviršiuje ir, jeigu ant medalio arba žetono nurodyta nominali vertė, medalio arba žetono averse ar reverse turi būti įspaustas užrašas „Nėra teisėta mokėjimo priemonė“.“2 straipsnisĮsigaliojimasŠis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje .Šis reglamentas yra privalomas visas ir tiesiogiai taikomas valstybėse narėse.Priimta BriuselyjeTarybos varduPirmininkas [1] OL L 373, 2004 12 21, p. 1.[2] Taip pat daroma nuoroda į 2001 m. spalio 22 d. Komisijos komunikatą dėl euro monetų bendro reverso dizaino autorių teisų apsaugos, susijusį su draudimu atkurti visą bendro reverso dizainą arba jo dalį ant medalių ir žetonų (OL C 318, 2001 11 13, p. 3).[3] OL L 19, 2005 1 21, p. 73.[4] OL C [...], p. […].[5] OL C [...], p. […].[6] OL C [...], p. […].[7] OL L 373, 2004 12 21, p. 1.